CELEX: 31990R2959
Language: el
Date: 1990-10-12 00:00:00
Title: Κανονισμός (ΕΟΚ) αριθ. 2959/90 της Επιτροπής της 12ης Οκτωβρίου 1990 για τη μείωση των τιμών βάσης και αγοράς πορτοκαλιών, μανταρινιών, satsumas και κλημεντινών για την περίοδο εμπορίας 1990/91, λόγω της νομισματικής επανευθυγράμμισης της 5ης Ιανουαρίου και της υπέρβασης του ορίου παρέμβασης

Avis juridique important

|

31990R2959

Κανονισμός (ΕΟΚ) αριθ. 2959/90 της Επιτροπής της 12ης Οκτωβρίου 1990 για τη μείωση των τιμών βάσης και αγοράς πορτοκαλιών, μανταρινιών, satsumas και κλημεντινών για την περίοδο εμπορίας 1990/91, λόγω της νομισματικής επανευθυγράμμισης της 5ης Ιανουαρίου και της υπέρβασης του ορίου παρέμβασης  

Επίσημη Εφημερίδα αριθ. L 282 της 13/10/1990 σ. 0031 - 0034

***** ΚΑΝΟΝΙΣΜΟΣ (ΕΟΚ) αριθ. 2959/90 ΤΗΣ ΕΠΙΤΡΟΠΗΣ  της 12ης Οκτωβρίου 1990  για τη μείωση των τιμών βάσης και αγοράς πορτοκαλιών, μανταρινιών, satsumas, και κλημεντινών για την περίοδο εμπορίας 1990/91 λόγω της νομισματικής επανευθυγράμμισης της 5ης Ιανουαρίου και της υπέρβασης του ορίου παρέμβασης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (2), και ιδίως το άρθρο 16β παράγραφος 4,  τον κανονισμό (ΕΟΚ) αριθ. 1677/85 του Συμβουλίου της 11ης Ιουλίου 1985 περί των νομισματικών εξισωτικών ποσών στον τομέα της γεωργίας (3), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (4), και ιδίως το άρθρο 6 παράγραφος 3,  Εκτιμώντας:  ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 για τον καθορισμό του συντελεστή μειώσεως των γεωργικών τιμών της περιόδου εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990 ο οποίος τροποποιεί τις τιμές και τα ποσά που καθορίζονται σε Ecu για την περίοδο αυτή (5) καθόρισε τον κατάλογο των τιμών και των ποσών στον τομέα των οπωροκηπευτικών στο οποίο εφαρμόζεται ο συντελεστής 1,001712 στο πλαίσιο του καθεστώτος της αυτόματης κατάργησης των αρνητικών νομισματικών αποκλίσεων· ότι το άρθρο 3 του κανονισμού (ΕΟΚ) αριθ. 784/90 προβλέπει τον καθορισμό της μείωσης που καθόρισε το Συμβούλιο σε Ecu για την περίοδο εμπορίας 1990/91 και τον καθορισμό της αξίας αυτών των μειωμένων τιμών και ποσών· ότι η τιμή βάσης και αγοράς των πορτοκαλιών, μανταρινιών, satsumas και κλημεντινών για την περίοδο εμπορίας 1990/91 καθορίστηκε με τον κανονισμό (ΕΟΚ) αριθ. 1194/90 του Συμβουλίου (6)·  ότι ο κανονισμός (ΕΟΚ) αριθ. 3077/89 της Επιτροπής (7) καθόρισε τα όρια παρέμβασης για την περίοδο εμπορίας 1989/90 σε 1 240 500 τόνους για τα πορτοκάλια, σε 112 000 τόνους για τα μανταρίνια, σε 32 600 τόνους για τα satsumas και σε 89 300 τόνους για τις κλημεντίνες·  ότι το άρθρο 3 του κανονισμού (ΕΟΚ) αριθ. 1122/89 του Συμβουλίου της 27ης Απριλίου 1989 σχετικά με τα ειδικά μέτρα για την εφαρμογή ορισμένων ορίων παρέμβασης στον τομέα των οπωροκηπευτικών για την περίοδο εμπορίας 1989/90 (8) προβλέπει ότι οι ποσότητες πορτοκαλιών, μανταρινιών και satsumas ή κλημεντινών που συγκεντρώνονται στην παρέμβαση στην Ισπανία, αφενός, και στην Κοινότητα των Δέκα, αφετέρου, κατ' εφαρμογή των άρθρων 15, 15α, 15β, 19 και 19α του κανονισμού (ΕΟΚ) αριθ. 1035/72 κατά τη διάρκεια της εμπορίας 1989/90, υπερβαίνουν την ποσότητα του ορίου παρέμβασης που έχει καθοριστεί για κάθε προϊόν για όλη ή για μέρος της διάρκειας της περιόδου αυτής, οι τιμές βάσης και αγοράς που καθορίζονται για το προϊόν αυτό για την περίοδο 1990/91 μειώνονται κατά 1 % για μονάδα υπέρβασης 36 800 τόνων για τα πορτοκάλια, 2 800 τόνων γιια τα μανταρίνια, 3 100 τόνων για τα satsumas και 8 100 τόνων για τις κλημεντίνες·  ότι, κατ' εφαρμογή των άρθρων 2 και 3 του κανονισμού (ΕΟΚ) αριθ. 1123/89 του Συμβουλίου της 27ης Απριλίου 1989 περί τροποποιήσεως του κανονισμού (ΕΟΚ) αριθ. 2601/69 του Συμβουλίου όσον αφορά το καθεστώς ενίσχυσης στη μεταποίηση και περί τροποποιήσεως των κανόνων εφαρμογής των ορίων παρέμβασης για ορισμένα εσπεριδοειδή (9), οι ποσότητες πορτοκαλιών που παραδίδονται στη μεταποίηση στο πλαίσιο του κανονισμού (ΕΟΚ) αριθ. 2601/89 (10) προστίθενται στις ποσότητες που συγκεντρώνονται στην παρέμβαση για την εκτίμηση της υπέρβασης του ορίου που καθορίζεται για το προϊόν αυτό και οι ποσότητες μανταρινιών, satsumas και κλημεντινών που παραδίδονται στη μεταποίηση στο πλαίσιο του κανονισμού (ΕΟΚ) αριθ. 2601/89 εξομειώνονται σε μια ποσότητα που καλύπτεται από ένα μέρος παρέμβασης για τη διαπίστωση ενδεχόμενης υπέρβασης των ορίων παρέμβασης·  ότι, σύμφωνα με τις πληροφορίες που παρέχουν τα κράτη μέλη, τα μέτρα παρέμβασης που λαμβάνονται στην Κοινότητα εκτός από την Πορτογαλία για την περίοδο εμπορίας 1989/90 αναφέρονται σε 1 632 664 τόνους για τα πορτοκάλια, 106 446 τόνους για τα μανταρίνια, 159 020 τόνους για τα satsumas και 53 114 τόνους για τις κλημεντίνες· ότι μια παρέμβαση, κατά 392 144 τόνους για τα πορτοκάλια και 126 420 τόνους για τα satsumas, των ορίων παρέμβασης που καθορίζονται για την περίοδο αυτή διαπιστώθηκε, επομένως, από την Επιτροπή·  ότι, απ' τα προηγούμενα, προκύπτει ότι οι τιμές βάσης και αγοράς των πορτοκαλιών και satsumas, για την περίοδο 1990/91, που καθορίζονται από τον κανονισμό (ΕΟΚ) αριθ. 1191/90, πρέπει να μειωθούν κατά 10 % για τα πορτοκάλια  και 20 % για τα satsumas· ότι οι μειώσεις αυτές πρέπει να προστεθούν σε εκείνες που προκύπτουν από τη νομισματική επανευθυγράμμιση της 5ης Ιανουαρίου 1990·  ότι η Πορτογαλία επιτρέπεται, κατά τη διάρκεια της πρώτης περιόδου, να διατηρήσει στον τομέα των οπωροκηπευτικών, τη ρύθμιση που ίσχυε από το προηγούμενο εθνικό καθεστώς όσον αφορά την οργάνωση της εσωτερικής αγοράς στον τομέα της γεωργίας, υπό τους όρους που προβλέπονται στα άρθρα 262 έως 265 της πράξης προσχώρησης· ότι, ως εκ τούτου, οι τιμές και τα ποσά που καθορίζονται με τον παρόντα κανονισμό ισχύουν μόνο για την Κοινότητα εκτός από την Πορτογαλία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι τιμές βάσης και αγοράς των πορτοκαλιών, των μανταρινιών, των satsumas και κλημεντινών για την περίοδο εμπορίας 1990/91, που καθορίστηκαν με τον κανονισμό (ΕΟΚ) αριθ. 1194/90 και που μειώθηκαν σύμφωνα με το άρθρο 2 του κανονισμού (ΕΟΚ) αριθ. 784/90, μειώνονται κατά 10 % για τα πορτοκάλια και 20 % για τα satsumas και καθορίζονται όπως αναφέρεται στο παράρτημα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Οκτωβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 119 της 11. 5. 1990, σ. 43.  (3) ΕΕ αριθ. L 164 της 24. 6. 1985, σ. 6.  (4) ΕΕ αριθ. L 201 της 31. 7. 1990, σ. 9.  (5) ΕΕ αριθ. L 83 της 30. 3. 1990, σ. 102.  (6) ΕΕ αριθ. L 119 της 11. 5. 1990, σ. 46.  (7) ΕΕ αριθ. L 294 της 13. 10. 1989, σ. 16.  (8) ΕΕ αριθ. L 118 της 29. 4. 1989, σ. 23.  (9) ΕΕ αριθ. L 324 της 27. 12. 1969, σ. 21.  (10) ΕΕ αριθ. L 118 της 29. 4. 1989, σ. 25.  ΠΑΡΑΡΤΗΜΑ  ΤΙΜΕΣ ΒΑΣΗΣ ΚΑΙ ΑΓΟΡΑΣ  Περίοδος εμπορίας 1990/91  ΓΛΥΚΑ ΠΟΡΤΟΚΑΛΙΑ  Για την περίοδο από 1ης Δεκεμβρίου 1990 έως 31 Μαΐου 1991  (σε Ecu/100 kg καθαρού βάρους)  1.2,3.4,5 //  //  //  //  // Τιμή βάσης   // Τιμή αγοράς  1.2.3.4.5 //  // Κοινότητα  των Δέκα   // Ισπανία   // Κοινότητα  των Δέκα   // Ισπανία   //    //   //   //   //  // Δεκέμβριος   // 31,15   // 28,39   // 19,70   // 17,95  // Ιανουάριος   // 27,60   // 25,51   // 17,93   // 16,52  // Φεβρουάριος   // 28,22   // 26,02   // 18,34   // 16,91  // Μάρτιος   // 30,13   // 27,57   // 18,69   // 17,13  // Απρίλιος και Μάιος   // 30,76   // 28,07   // 18,94  // 17,34   //    //   //   //   //  Οι τιμές αυτές αφορούν τα πορτοκάλια των ποικιλιών Moro, Navel, Navellina, Salustiana, Sanguinello και Valencia late, ποιοτική κατηγορία Ι, μεγέθους 67 έως 80 χιλιοστών που παρουσιάζονται σε συσκευασία.  ΜΑΝΤΑΡΙΝΙΑ  Για την περίοδο από 16 Νοεμβρίου 1990 έως 28 Φεβρουαρίου 1991  (σε Ecu/100 kg καθαρού βάρους)  1.2,3.4,5 //  //  //  //  // Τιμή βάσης   // Τιμή αγοράς  1.2.3.4.5 //  // Κοινότητα  των Δέκα   // Ισπανία   // Κοινότητα  των Δέκα   // Ισπανία   //    //   //   //   //  // Νοέμβριος (από 16 έως 30)   // 36,95   // 28,41   // 23,64  // 18,15   // Δεκέμβριος   // 36,57   // 28,17   // 23,13  // 17,82   // Ιανουάριος   // 36,07   // 27,85   // 22,37  // 17,33   // Φεβρουάριος   // 34,41   // 26,79   // 21,86  // 17,01   //    //   //   //   //  Οι τιμές αυτές αφορούν τα μανταρίνια της ποιοτικής κατηγορίας Ι, μεγέθους 54 έως 69 χιλιοστών, που παρουσιάζονται σε συσκευασία.  SATSUMAS  Για την περίοδο από 16 Οκτωβρίου 1990 έως 15 Ιανουαρίου 1991  (σε Ecu/100 kg καθαρού βάρους)  1.2,3.4,5 //  //  //  //  // Τιμή βάσης   // Τιμή αγοράς  1.2.3.4.5 //  // Κοινότητα  των Δέκα   // Ισπανία   // Κοινότητα  των Δέκα   // Ισπανία   //    //   //   //   //  // Οκτώβριος (από 16 έως 30)   // 23,30   // 23,30   // 11,22  // 11,22   // Νοέμβριος   // 20,06   // 20,06   // 9,03  // 9,03   // Δεκέμβριος   // 22,22   // 22,22   // 10,00  // 10,00   // Ιανουάριος (από 1 έως 15)   // 21,14   // 21,14  // 9,59   // 9,59   //    //   //   //   //  Οι τιμές αυτές αφορούν τα satsumas Unshiu (owari) της ποιοτικής κατηγορίας Ι, μεγέθους 54 έως 69 χιλιοστών, που παρουσιάζονται σε συσκευασία. ΚΛΗΜΕΝΤΙΝΕΣ  Για την περίοδο από 1ης Δεκεμβρίου 1990 έως 15 Φεβρουαρίου 1991  (σε Ecu/100 kg καθαρού βάρους)  1.2,3.4,5 //  //  //  //  // Τιμή βάσης   // Τιμή αγοράς  1.2.3.4.5 //  // Κοινότητα  των Δέκα   // Ισπανία   // Κοινότητα  των Δέκα   // Ισπανία   //    //   //   //   //  // Δεκέμβριος   // 33,85   // 33,85   // 18,64   // 18,64  // Ιανουάριος   // 31,66   // 31,66   // 17,43   // 17,43  // Φεβρουάριος (από 1 έως 15)   // 36,42   // 36,42   // 18,18   // 18,18   //    //   //   //   //  Οι τιμές αυτές αφορούν τις κλημεντίνες (citrus reticulata, Blanco) της ποιοτικής κατηγορίας Ι, μεγέθους 43 έως 60 χιλιοστών, που παρουσιάζονται σε συσκευασία.  Σημείωση:  Οι τιμές που αναφέρονται στο παρόν παράρτημα δεν συμπεριλαμβάνουν την επίπτωση από το κόστος συσκευασίας με την οποία παρουσιάζεται το προϊόν.